ས་ཞིང་འདེབས་པའི་དུས་མཚུངས་སུ་ཞིང་བ་རྣམས་ལ་ཤ་དང་མར།པགས་པ་བཅས་ཀྱང་ངེས་པར་འཛོམས་དགོས།འཚོ་བའི་དགོས་མཁོ་འདི་དག་སྒྲུབ་པའི་ཆེད་དུ།ལོ་རེའི་དཔྱིད་ཀྱི་དཔལ་མོ་སླེབས་སྐབས།ཁྱིམ་གཅིག་གི་བཟའ་མི་རྣམས་ནི་ཁག་གསུམ་དུ་བགོས་ནས།ཁག་གཅིག་རང་ཁྱིམ་དུ་བསྡད་ནས་ཞིང་ལས་གཉེར་བ་དང་།ཁག་གཅིག་ནི་རྒྱང་ཐག་རིང་བའི་འབྲོག་ཁུལ་དུ་སོང་ནས་ཕྱུགས་ལས་གཉེར་བ།གཞན་ཡང་ཁག་ཅིག་ནི་རང་ཁྱིམ་དང་བྲལ་ནས་ས་ཆ་གཞན་པར་སོང་ནས་ཞོར་ལས་གཉེར་གྱི་ཡོད་པ།ཁྱིམ་ཚང་གཅིག་གི་བཟའ་མི་སོ་སོ་རང་འགན་རང་སྒྲུབ་བྱེད་པས།ཞིང་ལས་བྲེལ་བའི་དུས་སུ་ཁྱིམ་དུ་ལོག་ནས་རོགས་བྱེད་པ་དང་ལོ་གསར་སྐབས་སུ་ལྷན་འཛོམས་བྱུང་བ་མ་གཏོགས།གཉེན་ཉེ་བར་ཐུག་འཕྲད་བྱུང་བའི་གོ་སྐབས་ཉུང་བས།ཕན་ཚུན་དྲན་ཞིང་སེམས་ཁྲལ་ཆེ་བས།ལྷན་འཛོམས་བྱུང་བ་ན་ཅིས་ཀྱང་ནམ་རྒྱུན་དང་མི་འདྲ་བར་བྱམས་བརྩེ་ཡིད་ལ་བཅངས་ནས་ཕན་ཚུན་བར་འཚམས་འདྲི་བྱེད་ཅིང་མཆུ་ཕན་ཚུན་སྦྱོར་བའི་གུས་ལུགས་ཀྱི་མཛད་སྒོ་སྤེལ།